Avis juridique important

|

31999D1720

1720/1999/EF: Europa-Parlamentets og Rådets Afgørelse af 12. juli 1999 om fastlæggelse af en række aktioner og foranstaltninger med henblik på at sikre interoperabilitet mellem og adgang til transeuropæiske net til elektronisk dataudveksling mellem administrationerne (Ida)

EF-Tidende nr. L 203 af 03/08/1999 s. 0009 - 0013

EUROPA-PARLAMENTETS OG RÅDETS AFGØRELSE Nr. 1720/1999/EFaf 12. juli 1999om fastlæggelse af en række aktioner og foranstaltninger med henblik på at sikre interoperabilitet mellem og adgang til transeuropæiske net til elektronisk dataudveksling mellem administrationerne (Ida)EUROPA-PARLAMENTET OG RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 156,under henvisning til forslag fra Kommissionen(1),under henvisning til udtalelse fra Det Økonomiske og Sociale Udvalg(2),under henvisning til udtalelse fra Regionsudvalget(3),i henhold til fremgangsmåden i traktatens artikel 251(4), ogud fra følgende betragtninger:(1) I sin resolution af 20. juni 1994(5) understregede Rådet behovet for en samordnet udveksling af oplysninger mellem administrationerne;(2) i sin resolution af 21. november 1996(6) fastsatte Rådet nye politiske prioriteter i forbindelse med informationssamfundet;(3) i sin meddelelse af 19. juli 1994 foreslog Kommissionen en handlingsplan for informationssamfundet;(4) Kommissionen har fremsat forslag til en handlingsplan for det indre marked;(5) i Europa-Parlamentets beslutning af 12. juni 1997(7) opfordres Den Europæiske Union og medlemsstaterne til at træffe foranstaltninger med henblik på udvikling og anvendelse af ny informations- og kommunikationsteknologi (IKT) i det kommende årti;(6) Europa-Parlamentet og Rådet har ved beslutning nr. 2717/95/EF(8) vedtaget en række retningslinjer for udvikling af Euro-ISDN som et transeuropæisk net;(7) Europa-Parlamentet og Rådet har ved beslutning nr. 1336/97/EF(9) vedtaget et sæt retningslinjer for transeuropæiske telenet;(8) Rådet henstillede i henstilling af 7. april 1995 om ensartede kriterier for vurdering af informationsteknologisk sikkerhed (Information Technology Security Evaluation Criteria-ITSEC)(10), at der anvendes sikkerhedsvurderingskriterier som led i visse vurderings- og certificeringsordninger;(9) med henblik på gennemførelsen af Den Økonomiske og Monetære Union og Fællesskabets politikker og aktiviteter samt for at fremme kommunikationen mellem Fællesskabets institutioner og organer er der behov for at oprette integrerede dataudvekslingssystemer mellem administrationerne, i det følgende benævnt telematiknet;(10) sådanne net skal forbinde informationssystemerne, både nuværende og fremtidige, i medlemsstaternes administrationer og Fællesskabet over hele Europa og er derfor transeuropæiske telenet for administrationerne;(11) en effektiv sammenkobling af sådanne informationssystemer kræver den størst mulige interoperabilitet mellem de forskellige systemer og deres bestanddele;(12) det er vigtigt at maksimere anvendelsen af standarder, offentligt tilgængelige specifikationer og offentlige applikationer for at sikre en gnidningsfri interoperabilitet med henblik på at opnå stordriftsfordele og øge fordelene af telematiknettene;(13) en forbedret grænseflade med de offentlige administrationer vil tilskynde Den Europæiske Unions borgere til at udnytte fordelene ved informationssamfundet;(14) det er en vigtig faktor for fremgang og øget konkurrenceevne inden for Fællesskabets erhvervsliv, at hindringer for kommunikationen mellem offentlige administrationer og den private sektor ryddes af vejen;(15) Fællesskabet bruger eller drager fordel af telematiknet, der bidrager til gennemførelsen af Fællesskabets politikker og aktiviteter, kommunikationen mellem institutionerne og gennemførelsen af Den Økonomiske og Monetære Union;(16) etableringen af sådanne net påhviler såvel Fællesskabet som medlemsstaterne;(17) for at udnytte Fællesskabets finansielle ressourcer effektivt må det undgås, at der anskaffes unødvendigt udstyr, at undersøgelser gentages, og at der følges forskellige fremgangsmåder;(18) de fælles værktøjer og teknikker, der benyttes i sektornetapplikationerne, kan bl.a. vedrøre dokumenthåndtering og -spredning, dataindsamling, flersprogede brugergrænseflader og den elektroniske kommunikations sikkerhed;(19) omkostningseffektivitet, lydhørhed, fleksibilitet og tilpasningsevne over for teknologiske ændringer ved oprettelse og drift af sådanne net opnås lettest ved at anvende en markedsorienteret fremgangsmåde, således at leverandører udvælges på et konkurrencemæssigt grundlag i et miljø med flere udbydere;(20) i forbindelse med alle foranstaltninger, der sigter på at sikre interoperabilitet mellem og adgang til sådanne net, skal der sikres en passende balance mellem opfyldelsen af fælles krav og bevarelsen af det nationale særkende;(21) der er således behov for at gennemføre specifikke horisontale aktioner og foranstaltninger for at sikre interoperabiliteten mellem sådanne net;(22) da målet, at etablere sådanne horisontale aktioner og foranstaltninger, ikke i tilstrækkelig grad opfyldes af medlemsstaterne, kan det i overensstemmelse med principperne om subsidiaritet og proportionalitet, jf. traktatens artikel 5, på grund af den påtænkte aktions omfang og virkninger bedre gennemføres på fællesskabsplan; ved den påtænkte aktion handler Fællesskabet kun, i det omfang det er nødvendigt for at nå nævnte mål;(23) gennemførelsen af aftalen om Det Europæiske Økonomiske Samarbejdsområde og associeringsaftalerne med Det Europæiske Fællesskab nødvendiggør en høj grad af interoperabilitet inden for og på tværs af de relevante telematiknet;(24) telematiknet og elektronisk kommunikation har i sig selv en international dimension;(25) foranstaltningerne til sikring af interoperabilitet mellem telematiknet for administrationerne er i overensstemmelse med de prioriteringer, der er vedtaget i forbindelse med retningslinjerne for transeuropæiske telenet;(26) der er gennemført aktioner i henhold til Rådets afgørelse 95/468/EF af 6. november 1995 om fællesskabsstøtte til telematisk dataudveksling mellem administrationerne i Fællesskabet (Ida)(11); Domstolen annullerede afgørelse 95/468/EF den 28. maj 1998; de foranstaltninger, Kommissionen har truffet i medfør af denne afgørelse, inden Domstolen annullerede den, er stadig gældende;(27) i denne afgørelse anføres der en finansieringsramme som omhandlet i punkt 1 i Europa-Parlamentets, Rådets og Kommissionens erklæring af 6. marts 1995(12), der udgør det primære referencegrundlag for budgetmyndigheden inden for rammerne af den årlige budgetprocedure -TRUFFET FØLGENDE AFGØRELSE:Artikel 1Anvendelsesområde og målsætninger1. Fællesskabet gennemfører aktioner inden for området transeuropæiske telematiknet for administrationerne og træffer de foranstaltninger, der er fastsat i denne afgørelse, og som har til formål:a) at sikre en høj grad af interoperabilitet inden for og på tværs af forskellige administrative sektorer og, hvor det er relevant, i forhold til den private sektor, mellem telematiknet i medlemsstaterne og mellem Fællesskabet og medlemsstaterne med henblik på at bidrage til gennemførelsen af Den Økonomiske og Monetære Union og gennemføre Fællesskabets politikker og aktiviteter, jf. traktatens artikel 3 og 4, under hensyn til det arbejde, der allerede er i gang inden for Fællesskabets og medlemsstaternes nuværende programmerb) at sådanne net udvikler sig til at blive en fælles telematisk grænseflade mellem Fællesskabet og medlemsstaternec) at give medlemsstaternes administrationer og Fællesskabet væsentlige fordele ved at strømline transaktioner, mindske vedligeholdelsen, sætte fart i oprettelsen af nye net og forbedringer, sikre en generel sikker og pålidelig udveksling af data og sikre større omkostningseffektivitet, lydhørhed, fleksibilitet og tilpasningsevne over for teknologiske ændringer og udviklingen på markedet ved etablering og drift af sådanne netd) at sikre, at fordelene ved de net, der er nævnt i litra b), kommer Fællesskabets erhvervsliv og Den Europæiske Unions borgere til godee) at udbrede optimal praksis og tilskynde til udvikling af innovative telematikløsninger i administrationerne.2. Denne afgørelse er en del af Ida-programmet.Artikel 2DefinitionerI denne afgørelse forstås ved:a) "telematiknet": et omfattende datakommunikationssystem, der består ikke blot af den fysiske infrastruktur og de fysiske forbindelser, men ligeledes af de tjeneste- og applikationslag, som er bygget oven på denne infrastruktur, hvorved det bliver muligt at udveksle oplysninger mellem organisationer og enkeltpersoner ad elektronisk vejb) "sektornet": et transeuropæisk telematiknet for administrationer eller sæt af tjenester og applikationer, der er forbeholdt gennemførelsen af eller administrativ støtte til en bestemt fællesskabspolitik eller -aktivitet eller et bestemt fællesskabsmål, som i det følgende benævnes en "administrativ sektor"c) "generiske tjenester": telematiknetfunktioner, som opfylder almene brugerkrav såsom dataindsamling, dataformidling, dataudveksling og sikkerhed. Kendetegnene ved de enkelte tjenester skal være klart beskrevet og forbundet med et garanteret sikkerhedsniveau.Artikel 3Horisontale aktioner og foranstaltninger1. Med henblik på at opfylde målene i artikel 1 gennemfører Fællesskabet horisontale aktioner og foranstaltninger i henhold til artikel 4 til 10 til støtte for sektornet og i overensstemmelse med arbejdsprogrammet for Ida.2. For hver aktion eller foranstaltning, der iværksættes i medfør af denne afgørelse, skal arbejdsprogrammet for Ida, hvor det er relevant, indeholde:- en fuldstændig beskrivelse af de planlagte aktioner, herunder fastlæggelse af målene, definition af omfanget, begrundelse og potentielle målgrupper samt de forventede udgifter og fordele- en fuldstændig beskrivelse af funktionaliteter og teknisk udformning og- en detaljeret plan for gennemførelsen med angivelse af de individuelle arbejdsopgaver og deres kronologiske rækkefølge.3. Gennemførelsen af de horisontale aktioner og foranstaltninger omfatter feasibilityundersøgelser og demonstrationsaktiviteter, nedsættelse af arbejdsgrupper bestående af eksperter fra medlemsstaterne og Fællesskabet samt anskaffelse af varer og tjenester for Fællesskabet.4. Ved gennemførelsen af de horisontale aktioner og foranstaltninger bygges der videre på resultaterne fra andre relevante fællesskabsaktiviteter, navnlig Fællesskabets programmer for forskning og teknologisk udvikling og Fællesskabets aktiviteter inden for de transeuropæiske telenet.5. I forbindelse med de horisontale aktioner og foranstaltninger henvises der til europæiske standarder eller offentligt tilgængelige specifikationer såsom åbne Internet-standarder med henblik på at sikre en høj grad af interoperabilitet mellem systemer på nationalt plan og fællesskabsplan inden for og på tværs af administrative sektorer samt i forhold til den private sektor. Der tages hensyn til retningslinjer og støtteværktøjer inden for området standardisering af offentlige indkøb af informations- og kommunikationsteknologisystemer og -tjenester.Artikel 4Generiske tjenester1. Fællesskabet vedtager de foranstaltninger, der er nødvendige, for at der på et konkurrencemæssigt grundlag i et miljø med flere udbydere kan leveres et passende udvalg af fælles, generiske tjenester, der opfylder sektorernes behov, til alle sektornet. Foranstaltningerne omfatter videreførelsen af passende foranstaltninger i henhold til afgørelse 95/468/EF.2. Med henblik på at give brugerne af sektornet mulighed for at fastlægge deres tekniske krav og stille et passende udvalg af fælles, generiske tjenester, som opfylder sektorernes behov, til rådighed skal Fællesskabet navnlig:a) definere arkitekturretningslinjer for sektornet, der er beregnet på at sikre interoperabilitet mellem de forskellige fysiske infrastrukturer og tjenesterb) fastlægge og offentliggøre specifikationerne for de generiske tjenester, som der er et alment behov for i telematiknet for administrationerne, herunder, men ikke udelukkende, tjenestens kvalitet og de relevante interoperabilitetskrav, der stilles i et konkurrencepræget miljø med flere udbyderec) identificere og/eller specificere hensigtsmæssige standardgrænseflader for at gøre det nemmere at flytte eller overføre applikationerd) definere og implementere en mekanisme til vurdering og offentliggørelse af graden af interoperabilitet mellem de tjenester, som tilbydes af udbyderne af telematiktjenestere) sikre en løbende udvikling af de fælles krav og en løbende overvågning af de telematiktjenester, der tilbydes af disse udbydere.Artikel 5Fælles værktøjer og teknikkerFællesskabet sikrer, at der hentes fælles værktøjer og teknikker til sektorbestemte netapplikationer fra markedet, eller at sådanne udvikles, hvis markedet ikke er leveringsdygtigt, med henblik på at reducere de samlede udgifter til udviklingen af applikationer, rationalisere og forbedre de tekniske løsninger, begrænse den tid, der er nødvendig for at etablere operationelle systemer, samt lette vedligeholdelsen af systemerne.Med henblik herpå skal Fællesskabet inden for sektornettene identificere og specificere de grundlæggende og tilbagevendende funktionaliteter, som kan danne grundlag for fælles værktøjer og teknikker eller moduler.Det skal også tilskynde sektornettene til at udvikle og anvende sådanne fælles værktøjer og teknikker og moduler; det skal navnlig sikres, at hensigtsmæssige løsninger, som udvikles inden for et sektornet, udbredes.Artikel 6Interoperabilitet for informationsindhold1. Fællesskabet tilskynder til interoperabilitet med hensyn til indholdet af de oplysninger, der udveksles inden for og på tværs af administrative sektorer og med den private sektor. Til dette formål og under hensyntagen til sektorbrugernes retlige, sikkerhedsmæssige, databeskyttelsesmæssige og fortrolighedsmæssige krav vedtager Fællesskabet passende foranstaltninger, navnlig med henblik påa) at støtte medlemsstaternes administrationers bestræbelser på at sikre denne interoperabilitet, forenkle de administrative procedurer og forbedre informationsstrømmeneb) at koordinere sektornettenes krav med hensyn til udveksling af formaterede data og sikre, at hensigtsmæssige løsninger udbredesc) at følge med i den teknologiske udvikling inden for elektronisk datakommunikation, herunder innovative mekanismer til dataindsamling og præsentation, undersøge konsekvenserne af dem og tilskynde til, at de indføres i sektornettene.2. I forbindelse med stk. 1 skal løsninger, der letter interoperabiliteten mellem forskellige meddelelsesformater, foretrækkes frem for udvikling af harmoniserede meddelelsesformater, uden at disse dog udelukkes. Der skal tages behørigt hensyn til den sproglige mangfoldighed i Fællesskabet.Endvidere skal løsninger, der giver den private sektor mulighed for let at integrere administrative krav i forretningsprocedurer, foretrækkes.Artikel 7Referencegrundlag for retlig og sikkerhedsmæssig praksisUden derved at tilsidesætte medlemsstaternes beføjelser og specifikke forpligtelser på de områder, der falder ind under denne artikel, bidrager Fællesskabet til at identificere hindringer, der hæmmer en uhindret udveksling af data mellem netbrugere, og det sikrer en passende grad af sikkerhed inden for sektornettene. Fællesskabet skal navnliga) i samarbejdet med medlemsstaterne identificere referencegrundlaget for retlig og sikkerhedsmæssig praksis for transeuropæisk dataudveksling mellem administrationerne samt mellem administrationerne og den private sektor med henblik på at fremme en fælles fremgangsmådeb) udstede hensigtsmæssige henstillinger til støtte for medlemsstaternes bestræbelser på at anvende den i litra a) nævnte praksis inden for deres eget administrative miljøc) med hensyn til sektornet og i overensstemmelse med den i litra a) nævnte praksis sikre, at bevisværdien af de udvekslede data anerkendes inden for Fællesskabets administrative miljø; at der udarbejdes en metodologi for beskyttelse af personlige oplysninger; at brugernes rettigheder og ansvar defineres samt sikre fortroligheden, integriteten, kontrollen og anerkendelse af de udvekslede data samt foranstaltninger til kontrol af adgangen til disse netd) identificere og analysere de forskellige sikkerhedsniveauer afhængig af sektornettenes art og formåle) formulere retningslinjer og bidrage med fælles løsninger vedrørende valg og indførelse af værktøjer, komponenter og systemer, der kan sikre det fastlagte sikkerhedsniveau.Artikel 8Kvalitetssikring og -kontrolFællesskabet, der tager hensyn til resultaterne af tilsvarende aktioner, fastlægger, iværksætter og ajourfører løbende et konkret, sammenhængende, integreret kvalitetsprogram for alle horisontale aktioner og foranstaltninger i henhold til denne afgørelse samt for projekter af fælles interesse i henhold til Europa-Parlamentets og Rådets beslutning nr. 1719/1999/EF af af 12. juli 1999 om opstilling af en række retningslinjer, herunder fastlæggelse af projekter af fælles interesse, for transeuropæiske net til elektronisk dataudveksling mellem administrationerne (Ida)(13). Dette kvalitetsprogram omfatter de fornødne foranstaltninger tila) at forbedre metoderne til fastlæggelse af brugerkrav og projektspecifikationerb) at forbedre kvaliteten af leverancerne under projektet, både med hensyn til overholdelse af projektspecifikationerne og opfyldelse af brugernes forventningerc) at sikre, at de indhøstede erfaringer udnyttes fremover og videreformidles gennem udbredelse af optimal praksis som beskrevet i artikel 10.Artikel 9Interoperabilitet i forhold til nationale og regionale initiativerVed gennemførelsen af Ida-programmet bestræber Fællesskabet sig, hvor det er relevant, på at lette interoperabilitet og fremme gensidig inspiration i forhold til lignende nationale og regionale initiativer vedrørende dataudveksling mellem administrationerne i medlemsstaterne.Artikel 10Udbredelse af optimal praksis.1. Fællesskabet sikrer koordinering samt udveksling af synspunkter, viden og erfaringer inden for og på tværs af sektornettene med henblik på at tilskynde til udbredelse af gode og nyskabende løsninger.2. Der skal tages behørigt hensyn til den sproglige mangfoldighed i Fællesskabet. Fællesskabet sikrer, at der skabes opmærksomhed om resultaterne og de gavnlige virkninger af Ida-programmet, at Ida-retningslinjer og -henstillinger udbredes, samt at brugerkrav og erfaringer koordineres med standardiseringsorganer og Fællesskabets standardiseringsrelaterede initiativer.Artikel 11Gennemførelse1. Kommissionen gennemfører den fællesskabsaktion, der er fastlagt i artikel 3 til 10.2. Den del af Ida-arbejdsprogrammet, som vedrører gennemførelsen af denne afgørelse, og som Kommissionen udarbejder for hele den periode, afgørelsen dækker, og som skal ajourføres mindst to gange om året, godkendes efter proceduren i artikel 12, ud fra en vurdering af dets overensstemmelse med de relevante bestemmelser i artikel 3-10.3. De fælles regler og procedurer for indførelse af teknisk og administrativ interoperabilitet godkendes ligeledes efter proceduren i artikel 12.4. Proceduren i artikel 12 anvendes ligeledes ved godkendelsen af fordelingen af de årlige budgetudgifter i forbindelse med denne afgørelse. Forslag til enhver ændring af budgettet på mindst 250000 EUR for de enkelte projekter i årets løb behandles efter samme procedure.5. De tekniske specifikationer ved udbud i medfør af denne afgørelse defineres i samarbejde med medlemsstaterne for så vidt angår kontrakter til en værdi over 500000 EUR.Artikel 12Udvalgsprocedure1. Kommissionen bistås af et udvalg, der består af repræsentanter for medlemsstaterne og har Kommissionens repræsentant som formand. Udvalget benævnes Udvalget for Telematik mellem Administrationerne (Telematics between Adminstrations Committee-TAC).Kommissionens repræsentant forelægger udvalget et udkast til de foranstaltninger, der skal træffes. Udvalget afgiver en udtalelse om dette udkast inden for en frist, som formanden kan fastsætte under hensyn til, hvor meget det pågældende spørgsmål haster. Det udtaler sig med det flertal, der er fastsat i traktatens artikel 205, stk. 2, for vedtagelse af de afgørelser, som Rådet skal træffe på forslag af Kommissionen. Ved afstemninger i udvalget tillægges de stemmer, der afgives af repræsentanterne for medlemsstaterne, den vægt, der er fastlagt i nævnte artikel. Formanden deltager ikke i afstemningen.Kommissionen vedtager foranstaltninger, der straks finder anvendelse. Hvis de ikke er i overensstemmelse med den af udvalget afgivne udtalelse, underrettes Rådet dog straks af Kommissionen om disse foranstaltninger. I så fald gælder følgende:Kommissionen udsætter gennemførelsen af de foranstaltninger, den har truffet afgørelse om, i et tidsrum på tre måneder regnet fra datoen for underretningen.Rådet kan med kvalificeret flertal træffe en anden afgørelse inden for det tidsrum, der er nævnt i ovenstående afsnit.2. Kommissionen underretter hvert år udvalget om gennemførelsen af denne afgørelse.Artikel 13Evaluering1. Kommissionen foretager i samarbejde med medlemsstaterne hvert andet år en evaluering af gennemførelsen af denne afgørelse.2. Evalueringen konstaterer, hvilke fremskridt der er gjort med hensyn til horisontale aktioner og foranstaltninger i henhold til denne afgørelse, samt hvad deres aktuelle status er.Evalueringen undersøger også disse horisontale aktioners og foranstaltningers gavnlige virkninger for Fællesskabet, medlemsstaterne, Fællesskabets erhvervsliv og Den Europæiske Unions borgere set i forhold til de udgifter, Fællesskabet har haft, og der udpeges emner for mulige forbedringer, ligesom synergien med andre fællesskabsaktiviteter på området transeuropæiske telenet vurderes.3. Kommissionen sender Europa-Parlamentet og Rådet sin evaluering, efter at TAC-Udvalget har gennemgået den. Kommissionen forelægger ligeledes passende forslag til ændring af denne afgørelse. Evalueringerne må ikke fremsendes senere end budgetforslaget for henholdsvis 2001, 2003 og 2005.Artikel 14Inddragelse af EØS og de associerede lande1. I forbindelse med Ida-programmet kan der åbnes mulighed for, at landene i Det Europæiske Økonomiske Samarbejdsområde, de associerede lande i Central- og Østeuropa samt Cypern inden for rammerne af deres respektive aftaler med Det Europæiske Fællesskab kan deltage i horisontale aktioner og foranstaltninger i henhold til denne afgørelse.2. I forbindelse med gennemførelsen af denne afgørelse skal samarbejde med tredjelande og med internationale organisationer og instanser fremmes.Artikel 15FinansieringsrammeFinansieringsrammen for Fællesskabets aktion under denne afgørelse er for perioden 1998-2000 på 33,1 mio. EUR.De årlige bevillinger godkendes af budgetmyndigheden inden for rammerne af de finansielle overslag.Artikel l6IkrafttrædelseDenne afgørelse offentliggøres i De Europæiske Fællesskabers Tidende. Den træder i kraft på dagen for offentliggørelsen og gælder indtil den 31. december 2004.Udfærdiget i Bruxelles, den 12. juli 1999.På Europa-Parlamentets vegneJ.M. GIL-ROBLESFormandPå Rådets vegneS. NIINISTÖFormand(1) EFT C 54 af 21.2.1998, s. 12 og EFT C 10 af 14.1.1999, s. 8.(2) EFT C 214 af 10.7.1998, s. 33.(3) EFT C 251 af 10.8.1998, s. 1.(4) Europa-Parlamentets udtalelse af 18.11.1998 (EFT C 379 af 7.12.1998, s. 74), Rådets fælles holdning af 21.12.1998 (EFT C 55 af 25.2.1999, s. 15) og Europa-Parlamentets afgørelse af 13.4.1999 (EFT C 219 af 30.7.1999) Rådets afgørelse af 21.6.1999.(5) EFT C 181 af 2.7.1994, s. 1.(6) EFT C 376 af 12.12.1996, s. 1.(7) EFT C 200 af 30.6.1997, s. 196.(8) EFT L 282 af 24.11.1995, s. 16.(9) EFT L 183 af 11.7.1997, s. 12.(10) EFT L 93 af 26.4.1995, s. 27.(11) EFT L 269 af 11.11.1995, s. 23.(12) EFT C 102 af 4.4.1996, s. 4.(13) EFT C 102 af 4.4.1996, s. 4.


Vigtig juridisk meddelelse

|

E2002C1003(02)

Godkendelse af statsstøtte i henhold til EØS-aftalens artikel 61 og 63 samt artikel 1, stk. 3, i protokol 3 til tilsyns- og domstolsaftalen — EFTA-Tilsynsmyndighedens beslutning om ikke at gøre indsigelse

EF-Tidende nr. C 238 af 03/10/2002 s. 0017 - 0017

Godkendelse af statsstøtte i henhold til EØS-aftalens artikel 61 og 63 samt artikel 1, stk. 3, i protokol 3 til tilsyns- og domstolsaftalenEFTA-Tilsynsmyndighedens beslutning om ikke at gøre indsigelse(2002/C 238/09)Godkendelsesdato: 31.5.2002EFTA-stat: NorgeSag nr.: SAM 030.01.009Emne: Forlængelse af supplerende foriskringsdækning af erstatningsansvar som følge af krigs- og terrorhandlinger ("krigsforsikring") til norske flyselskaber og lufthavneFormål: Tilstrækkelig forsikringsdækning af fly godkendt i Norge i ekstraordinære tilfælde (EØS-aftalens artikel 61, stk. 2, litra b))Retsgrundlag: Parlamentsbeslutninger om regeringsforslag St. prp. nr. 103 (2000-2001), St. prp. nr. 27 (2001-2002) og St. prp. nr. 38 (2001-2002) om godkendelse af, at den norske regering tilbyder "krigsforsikring"; forsikringer tegnet af statenForm for støtte: Garanti forsikringStøtteintensitet: Supplerende forsikring tegnet af staten; der betales præmier for statsforsikringerVarighed: 24.10.2001-31.5.2002


title: Europa-Parlamentets og Rådets afgørelse nr. 1298/2008/EF af 16. december 2008 om oprettelse af handlingsprogrammet Erasmus Mundus 2009-2013, der skal højne kvaliteten af de videregående uddannelser og fremme den mellemfolkelige forståelse gennem samarbejde med tredjelande (EØS-relevant tekst)

text:
               19.12.2008

               DA

               Den Europæiske Unions Tidende

               L 340/83

      EUROPA-PARLAMENTETS OG RÅDETS AFGØRELSE Nr. 1298/2008/EF
   af 16. december 2008
   om oprettelse af handlingsprogrammet Erasmus Mundus 2009-2013, der skal højne kvaliteten af de videregående uddannelser og fremme den mellemfolkelige forståelse gennem samarbejde med tredjelande
   (EØS-relevant tekst)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 149, stk. 4,
   under henvisning til forslag fra Kommissionen,
   under henvisning til udtalelse fra Det Europæiske Økonomiske og Sociale Udvalg (1),
   efter høring af Regionsudvalget,
   efter proceduren i traktatens artikel 251 (2), og
   ud fra følgende betragtninger:

               (1)

               Ved Europa-Parlamentets og Rådets afgørelse nr. 2317/2003/EF (3) blev der etableret et program, der skulle øge kvaliteten af de videregående uddannelser og fremme den mellemfolkelige forståelse gennem samarbejde med tredjelande (Erasmus Mundus) (2004-2008).

               (2)

               Rådets forordning (EF) nr. 1085/2006 (4) oprettede et instrument til førtiltrædelsesbistand (Ipa), Europa-Parlamentets og Rådets forordning (EF) nr. 1638/2006 (5) oprettede et europæisk naboskabs- og partnerskabsinstrument, Europa-Parlamentets og Rådets forordning (EF) nr. 1905/2006 (6) oprettede et instrument til finansiering af udviklingssamarbejde, Rådets forordning (EF) nr. 1934/2006 (7) oprettede et instrument til finansiering af samarbejdet med industrialiserede og andre højindkomstlande og -territorier og partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side, undertegnet den 23. juni 2000 i Cotonou (8) (AVS-EF-partnerskabsaftalen), og den interne aftale om finansiering af Fællesskabets bistand i henhold til den flerårige finansielle ramme for perioden 2008-2013 i overensstemmelse med AVS-EF-partnerskabsaftalen samt om finansiel bistand til de oversøiske lande og territorier, på hvilke EF-traktatens fjerde del finder anvendelse (9) (den interne AVS-EF-aftale), regulerer Den Europæiske Udviklingsfond.

               (3)

               Det nye program Erasmus Mundus er i overensstemmelse med de målsætninger om høj kvalitet, der blev opstillet i programmet for perioden 2004-2008. Det bidrager til at tiltrække de bedste studerende fra tredjelande i kraft af kvaliteten af de udbudte uddannelser, kvaliteten af modtagelsesfaciliteterne og en stipendieordning, der er konkurrencedygtig på internationalt plan.

               (4)

               Under forhandlingerne om de eksterne støtteinstrumenter og den interinstitutionelle aftale om budgetdisciplin og forsvarlig økonomisk forvaltning (10) nåede Europa-Parlamentet, Rådet og Kommissionen til enighed på en række punkter med hensyn til demokratisk kontrol og sammenhæng i foranstaltningerne udadtil, således som de fremgår af erklæring 4 til den interinstitutionelle aftale.

               (5)

               Ved Bologna-erklæringen, der blev undertegnet af undervisningsministrene fra 29 europæiske lande den 19. juni 1999, blev der iværksat en mellemstatslig proces med henblik på at skabe et »europæisk område for videregående uddannelse« inden 2010, hvilket støttes aktivt på fællesskabsplan. De 45 ministre for videregående uddannelse fra de lande, der deltager i Bologna-processen, vedtog på mødet i London den 17. og 18. maj 2007 strategien »Det europæiske område for videregående uddannelse i en global kontekst« og fastslog samtidigt, at de prioriterede emner i 2009 skulle være bedre information om det europæiske område for videregående uddannelse og større anerkendelse af kvalifikationer erhvervet på videregående uddannelsesinstitutioner i andre dele af verden.

               (6)

               På Det Europæiske Råds ekstraordinære møde i Lissabon den 23. og 24. marts 2000 blev der sat et strategisk mål for Den Europæiske Union, nemlig at EU skulle være den mest konkurrencedygtige og dynamiske videnbaserede økonomi i verden, og Rådet (uddannelse, ungdom og kultur) blev opfordret til mere overordnet at overveje uddannelsessystemernes konkrete fremtidige mål, idet der skulle fokuseres på fælles problemer og prioriteter, samtidig med at den nationale mangfoldighed skulle respekteres. Den 12. februar 2001 vedtog Rådet en rapport om uddannelsessystemernes konkrete fremtidige mål. Den 14. juni 2002 vedtog Rådet så et detaljeret arbejdsprogram om opfølgningen af disse mål, som krævede støtte på fællesskabsplan. På Det Europæiske Råds møde i Barcelona den 15. og 16. marts 2002 blev det sat som mål, at Den Europæiske Unions uddannelsessystemer skulle være en kvalitetsreference på verdensplan senest i 2010.

               (7)

               I Kommissionens meddelelser af 20. april 2005 og 10. maj 2006 om »Mobilisering af Europas intellektuelle ressourcer: Hvordan universiteternes bidrag til Lissabonstrategien kan maksimeres« og »Virkeliggørelse af universiteternes moderniseringsdagsorden for uddannelse, forskning og innovation«, i Rådets resolution af 23. november 2007 om modernisering af universiteterne med henblik på Europas konkurrenceevne i en global vidensøkonomi og i Europa-Parlamentets og Rådets forordning (EF) nr. 294/2008 af 11. marts 2008 om oprettelse af Det Europæiske Institut for Innovation og Teknologi (11) understreges det, at de videregående uddannelsesinstitutioner i Europa er nødt til at overvinde deres fragmentering og gå sammen om at skabe øget kvalitet i undervisning og forskning og sikre bedre overensstemmelse med arbejdsmarkedets skiftende behov. Det Europæiske Råd godkendte på mødet i Bruxelles den 15. og 16. juni 2006, at det var nødvendigt at modernisere de videregående uddannelser i Europa.

               (8)

               Det blev i rapporten om midtvejsevalueringen af det nuværende Erasmus Mundus-program og under den offentlige høring om programmets fremtid fremhævet, at det nuværende programs målsætninger og aktioner er meget relevante, og der blev udtrykt ønske om kontinuitet, dog med visse ændringer, f.eks. en udvidelse af programmet til at omfatte ph.d.-niveauet, større integrering af tredjelandenes videregående uddannelsesinstitutioner og disse landes behov i programmet samt tilvejebringelse af flere økonomiske midler til de europæiske deltagere i programmet.

               (9)

               Målsætningerne for et samarbejdsprogram vedrørende videregående uddannelser, der er rettet mod tredjelande, er at forbedre de europæiske videregående uddannelsers kvalitet, fremme den mellemfolkelige forståelse og medvirke til den bæredygtige udvikling af videregående uddannelser i tredjelandene og samtidig undgå hjerneflugt og begunstige sårbare grupper. Den mest effektive måde at nå disse mål på gennem et ekspertiseprogram er at tilbyde fuldt integrerede studieprogrammer på ph.d.-niveau samt, med hensyn til Erasmus Mundus-partnerskaber (aktion 2), indgå partnerskaber med tredjelande på alle uddannelsesniveauer, tildele stipendier til de dygtigste studerende og gennemføre projekter, der skal gøre de europæiske videregående uddannelsers mere attraktive over for resten af verden. Nærmere bestemt bør målsætningerne om ekspertise forfølges gennem fælles Erasmus Mundus-programmer (aktion 1) og aktion 2, mens målsætningerne om udvikling kun bør forfølges gennem aktion 2. Ved evalueringen af programmet bør Kommissionen være særlig opmærksom på dets potentielle indvirkning for så vidt angår hjerneflugt.

               (10)

               For at sikre de personer, der er omfattet af programmet, en modtagelse og et ophold af høj kvalitet bør medlemsstaterne forsøge at gøre visumbehandlingen for disse personer så enkel som muligt. Kommissionen bør sikre, at alle medlemsstaternes relevante hjemmesider og kontaktoplysninger i medlemsstaterne er tilgængelige på Erasmus Mundus-webstedet.

               (11)

               Der er brug for at optrappe bekæmpelsen af alle former for udstødelse, herunder racisme, fremmedhad og alle former for forskelsbehandling, og at optrappe Fællesskabets indsats for at fremme mellemfolkelig dialog og forståelse over hele verden. På grund af den sociale dimension ved videregående uddannelser og idealerne demokrati og overholdelse af menneskerettighederne, herunder de spørgsmål om ligestilling mellem mænd og kvinder, som den tilskynder til, giver mobiliteten på dette område personer mulighed for at opleve nye kulturelle og sociale miljøer og befordrer deres forståelse af andre kulturer. Forfølgelsen af disse målsætninger respekterer de rettigheder og overholder de principper, der er afspejlet i Den Europæiske Unions charter om grundlæggende rettigheder (12), særlig dettes artikel 21, stk. 1.

               (12)

               Fremme af sprogundervisning, sproglæring og sproglig mangfoldighed bør prioriteres højt i fællesskabsforanstaltninger til fordel for videregående uddannelse. Sprogundervisning og -læring er særligt relevant i forhold til tredjelande og for studerende fra Europa, der opholder sig i disse lande.

               (13)

               I perioden 2004-2008 har landespecifikke stipendier finansieret gennem Kommissionens instrumenter for det eksterne samarbejde været et supplement til Erasmus Mundus-stipendierne, således at endnu flere stipendiemodtagere fra bestemte tredjelande, f.eks. Kina, Indien, landene på det vestlige Balkan og AVS-landene, har kunnet studere i Europa. Lignende muligheder kan overvejes for perioden 2009-2013 i overensstemmelse med de politiske prioriteringer, reglerne og procedurerne for de relevante instrumenter for det eksterne samarbejde under overholdelse af programmets målsætninger om akademisk ekspertise, der fastlægges ved denne afgørelse, og under hensyntagen til en så ligelig geografisk repræsentation af de personer, der er omfattet af programmet, som muligt.

               (14)

               I alle sine aktiviteter må Fællesskabet tilstræbe at fjerne uligheder og fremme ligestilling mellem mænd og kvinder, jf. traktatens artikel 3, stk. 2.

               (15)

               Ved gennemførelsen af alle programmets dele er det nødvendigt at udvide ugunstigt stillede gruppers adgang til videregående uddannelse og aktivt løse de særlige problemer, som handicappede står over for i uddannelsessituationen, bl.a. ved at yde højere stipendier, som skal dække de handicappede deltageres ekstraudgifter.

               (16)

               I overensstemmelse med traktatens artikel 149 berører denne afgørelse ikke de nationale juridiske rammer og procedurer vedrørende navnlig oprettelse og anerkendelse af videregående uddannelsesinstitutioner.

               (17)

               For at sikre programmet større offentlig opmærksomhed inden for Den Europæiske Union og uden for dens grænser, således at målsætningerne lettere kan opfyldes og resultaterne af programmet formidles, er der behov for en integreret offentlig informationspolitik for at sikre en rettidig og detaljeret information af borgerne om hver enkelt af de aktioner og muligheder, som programmet tilbyder, samt for at gøre det klart, hvilke procedurer der skal følges. Informationspolitikken, som hovedsagelig skal gennemføres via de videregående uddannelsesinstitutioner, der deltager i programmet, har navnlig særlig stor betydning i lande med lav programdeltagelse.

               (18)

               Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (13), og Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 (14), som beskytter Fællesskabets finansielle interesser, bør finde anvendelse under hensyntagen til principperne om enkelthed og konsekvens i valget af budgetinstrumenter, programmets målsætninger om akademisk ekspertise og kravet om, at der skal være et rimeligt forhold mellem ressourcernes størrelse og den administrative byrde, der er forbundet med anvendelsen heraf.

               (19)

               I denne afgørelse fastlægges der for hele programmets varighed en finansieringsramme, der udgør det primære referencegrundlag for budgetmyndigheden under den årlige budgetprocedure, jf. punkt 37 i den interinstitutionelle aftale af 17. maj 2006 om budgetdisciplin og forsvarlig økonomisk forvaltning (15).

               (20)

               I overensstemmelse med programmets målsætninger om akademisk ekspertise bør de foranstaltninger, der er nødvendige for gennemførelsen af aktion 1 og fremme af europæiske videregående uddannelser (aktion 3), vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (16). De foranstaltninger, der er nødvendige for gennemførelsen af aktion 2, bør vedtages i overensstemmelse med forordning (EF) nr. 1085/2006, forordning (EF) nr. 1638/2006, forordning (EF) nr. 1905/2006, og forordning (EF) nr. 1934/2006 samt AVS-EF-partnerskabsaftalen og den interne AVS-EF-aftale.

               (21)

               Målene for denne afgørelse kan ikke i tilstrækkelig grad opfyldes af medlemsstaterne på grund af behovet for multilaterale partnerskaber, multilateral mobilitet og udveksling af information mellem Fællesskabet og tredjelande, og kan derfor på grund af karakteren af de nødvendige aktioner og foranstaltninger bedre nås på fællesskabsplan; Fællesskabet kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går denne afgørelse ikke ud over, hvad der er nødvendigt for at nå disse mål —

         TRUFFET FØLGENDE AFGØRELSE:
   Artikel 1
   Oprettelse af programmet
   1.   Ved denne afgørelse oprettes programmet Erasmus Mundus (i det følgende benævnt »programmet«), der dels skal fremme kvaliteten af de videregående uddannelser i Europa og den mellemfolkelige forståelse gennem et samarbejde med tredjelande dels bidrage til udvikling af videregående uddannelse i tredjelande. Programmet bør gennemføres under overholdelse af målsætningerne om akademisk ekspertise og under hensyntagen til en så ligelig geografisk repræsentation af de personer, der er omfattet af programmet, som muligt.
   2.   Programmet gennemføres over en periode, der indledes den 1. januar 2009 og slutter den 31. december 2013. De forberedende foranstaltninger, herunder afgørelser, der træffes af Kommissionen i henhold til artikel 7, kan dog iværksættes allerede fra denne afgørelses ikrafttræden.
   3.   Programmet støtter og supplerer initiativer, der tages af og i medlemsstaterne, og respekterer fuldt ud deres ansvar for uddannelsernes indhold og opbygningen af uddannelsessystemerne samt deres kulturelle og sproglige mangfoldighed.
   Artikel 2
   Definitioner
   I denne afgørelse forstås ved:

               1)

               »videregående uddannelse«: ethvert uddannelsesforløb eller række af uddannelsesforløb, erhvervsrettede uddannelser eller forskningsuddannelser på post-gymnasialt niveau, der er anerkendt af den relevante nationale myndighed som en del af landets videregående uddannelsessystem

               2)

               »videregående uddannelsesinstitution«: enhver institution, der udbyder en videregående uddannelse, som er anerkendt af den relevante nationale myndighed som en del af det videregående uddannelsessystem

               3)

               »studerende på første trin«: en person, der er indskrevet på et videregående uddannelsesprograms første trin, og som ved programmets afslutning opnår en første akademisk grad

               4)

               »masterstuderende« (studerende på andet trin): en person, der er indskrevet på et videregående uddannelsesprograms andet trin, og som allerede har opnået en første akademisk grad eller har et tilsvarende uddannelsesniveau, der er anerkendt i overensstemmelse med national lovgivning og praksis

               5)

               »ph.d.-studerende« (studerende på tredje trin): en forsker i begyndelsen af forskningskarrieren, der starter den dag, hvorpå han opnår den grad, der formelt giver adgang til ph.d.-studier

               6)

               »forsker«: en erfaren forsker, der har en ph.d.-grad, eller som har mindst tre fuldtidsækvivalente års forskningserfaring, inklusive forskningsuddannelsesperioden, ved et forskningscenter, der er oprettet i overensstemmelse med national lovgivning og praksis, efter opnåelse af den grad, der formelt gav ham adgang til ph.d.-studier udbudt af en videregående uddannelsesinstitution

               7)

               »akademiker«: en person med ekstraordinær akademisk og/eller faglig erfaring, der forelæser eller forsker ved en videregående uddannelsesinstitution eller et forskningscenter, der er oprettet i overensstemmelse med den nationale lovgivning og praksis

               8)

               »personale inden for videregående uddannelser«: alle personer, der i kraft af deres arbejde deltager direkte i uddannelsesprocessen inden for videregående uddannelser

               9)

               »europæisk land«: et land, der er medlemsstat, eller som deltager i programmet, jf. artikel 9. Når »europæisk« anvendes om en person, betyder det, at den pågældende er statsborger eller bosiddende i et europæisk land. Når »europæisk« anvendes om en institution, betyder det, at den pågældende institution befinder sig i et europæisk land

               10)

               »tredjeland«: et land, der ikke er et europæisk land. Når »tredjeland« anvendes i forbindelse med en person, betyder det, at den pågældende hverken er statsborger eller bosiddende i et europæisk land. Når »tredjeland« anvendes i forbindelse med en institution, betyder det, at den pågældende institution ikke befinder sig i et europæisk land. De lande, der deltager i handlingsprogrammet for livslang læring, der er oprettet ved Europa-Parlamentets og Rådets afgørelse nr. 1720/2006/EF (17), betragtes ikke som tredjelande ved gennemførelsen af aktion 2

               11)

               »masterprogram«: (andet trin) videregående uddannelsesprogram på andet trin, der efterfølger en videregående uddannelse på første trin eller et tilsvarende uddannelsesniveau og resulterer i en mastertitel fra en videregående uddannelsesinstitution

               12)

               »ph.d.-studieprogram«: (tredje trin) forskningsrelateret videregående uddannelsesprogram, der efterfølger en videregående uddannelse og giver en ph.d.-grad fra en videregående uddannelsesinstitution eller et forskningscenter i de medlemsstater, hvor dette er i overensstemmelse med national lovgivning og praksis

               13)

               »mobilitet«: fysisk flytning til et andet land med henblik på studium, erhvervserfaring, forskning, anden lærings-, undervisnings- eller forskningsaktivitet eller hermed forbundet administrativ aktivitet, som, når det er muligt, understøttes af forberedelseskurser i værtslandets sprog

               14)

               »dobbelte eller flere grader«: to eller flere nationale eksamensbeviser udstedt af to eller flere videregående uddannelsesinstitutioner og officielt anerkendt i de lande, hvor de institutioner, som har udstedt eksamensbeviserne, har hjemme

               15)

               »fælles grad«: et eksamensbevis udstedt af mindst to videregående uddannelsesinstitutioner, der tilbyder et integreret program, og officielt anerkendt i de lande, hvor de institutioner, som har udstedt eksamensbeviserne, har hjemme

               16)

               »virksomhed«: ethvert foretagende, der er beskæftiget med en økonomisk aktivitet i den offentlige eller private sektor, uanset størrelse, retlig status eller hvilken økonomisk sektor, det er beskæftiget i, herunder den sociale økonomi.

         Artikel 3
   Overordnede mål og specifikke målsætninger for programmet
   1.   De overordnede mål med programmet er at fremme de europæiske videregående uddannelser samt bidrage til at forbedre og udvide karrieremulighederne for unge og fremme den mellemfolkelige forståelse gennem samarbejde med tredjelande i overensstemmelse med målene for EU's eksterne politik for dermed at medvirke til tredjelandenes bæredygtige udvikling inden for videregående uddannelse.
   2.   Programmet har følgende specifikke målsætninger:

               a)

               at fremme et struktureret samarbejde mellem videregående uddannelsesinstitutioner og et udbud af høj kvalitet inden for videregående uddannelse, der har en klar europæisk merværdi, og som er tiltrækkende både inden for Den Europæiske Union og uden for dennes grænser, idet målet er at skabe ekspertisecentre

               b)

               at bidrage til samfundenes gensidige berigelse ved at udvikle mænds og kvinders kvalifikationer, således at de råder over kompetencer, der er tilpasset navnlig til arbejdsmarkedet, og at de har en åben indstilling og international erfaring, hvilket skal ske ved at fremme mobiliteten både for de dygtigste studerende og akademikere fra tredjelande, så de kan få kvalifikationer og/eller erfaring i Den Europæiske Union, og ved at lade de dygtigste studerende og akademikere fra Europa rejse til et tredjeland

               c)

               at bidrage til udviklingen af tredjelandenes videregående uddannelsesinstitutioners menneskelige ressourcer og internationale samarbejdsevne gennem forstærkede mobilitetsstrømme mellem Den Europæiske Union og tredjelande

               d)

               at forbedre adgangen til de europæiske videregående uddannelser og højne deres profil og synlighed over for resten af verden og gøre dem mere attraktive for tredjelandsstatsborgere og europæiske borgere.

         3.   Kommissionen sørger for, at ingen gruppe af tredjelandsstatsborgere eller europæiske borgere udelukkes eller forfordeles.
   Artikel 4
   Programmets aktioner
   1.   De overordnede mål og specifikke målsætninger for programmet, jf. artikel 3, forsøges opfyldt ved hjælp af følgende aktioner:

               a)

               Aktion 1: fælles Erasmus Mundus-programmer (masterprogrammer og ph.d.-studieprogrammer) af ekstraordinær akademisk kvalitet, herunder en stipendieordning

               b)

               Aktion 2: Erasmus Mundus-partnerskaber mellem videregående uddannelsesinstitutioner i Europa og tredjelande som grundlag for struktureret samarbejde, udveksling og mobilitet på alle niveauer af de videregående uddannelser, herunder en stipendieordning

               c)

               Aktion 3: fremme af europæiske videregående uddannelser gennem foranstaltninger til at gøre Europa til et attraktivt uddannelsessted og et globalt ekspertisecenter.

         Der findes yderligere oplysninger om disse aktioner i bilaget.
   2.   Hvad angår aktion 2 finder bestemmelserne i denne afgørelse kun anvendelse, i det omfang disse bestemmelser er i overensstemmelse med den retsakt, der danner grundlag for finansieringen, jf. artikel 12, stk. 2.
   3.   Følgende tilgange kan anvendes og om nødvendigt kombineres:

               a)

               støtte til udvikling af fælles uddannelsesprogrammer af høj kvalitet og samarbejdsnetværk, der letter udveksling af erfaring og god praksis

               b)

               udvidet støtte til mobilitet, navnlig fra tredjelande til europæiske lande, for personer i det videregående uddannelsessystem, der er udvalgt på grundlag af akademisk ekspertise under hensyntagen til principperne om ligestilling mellem mænd og kvinder og ønsket om en så afbalanceret geografisk fordeling som muligt, samtidig med at adgangen til programmet lettes i overensstemmelse med princippet om lige muligheder og ikke-forskelsbehandling

               c)

               fremme af sprogkundskaber i videst muligt omfang, ved at give de studerende mulighed for at lære mindst to af de sprog, der tales i de lande, hvor de videregående uddannelsesinstitutioner er beliggende, samt fremme af forståelsen af forskellige kulturer

               d)

               støtte til pilotprojekter baseret på partnerskaber med en ekstern dimension med henblik på at sikre innovation og kvalitet i de videregående uddannelser, og navnlig til muligheden for at fremme partnerskaber mellem akademiske og økonomiske aktører

               e)

               støtte til analyse og opfølgning af tendenser og udvikling inden for de videregående uddannelser set i et internationalt perspektiv.

         4.   Programmet giver mulighed for tekniske støtteforanstaltninger, herunder undersøgelser og ekspertmøder samt udarbejdelse af information og publikationer, der er direkte forbundet med opfyldelsen af programmets målsætninger.
   5.   Kommissionen sikrer den størst mulige formidling af information om udviklingen af programmet og om dets aktiviteter, fortrinsvis gennem Erasmus Mundus-websiden.
   6.   Kommissionen kan støtte aktionerne i denne artikel, efter at den har undersøgt svarene på indkaldelser af forslag og/eller udbud. Med hensyn til de foranstaltninger, der træffes i henhold til stk. 4, kan Kommissionen eventuelt gennemføre disse foranstaltninger direkte i overensstemmelse med forordning (EF, Euratom) nr. 1605/2002. Den underretter systematisk Europa-Parlamentet og det i denne afgørelses artikel 8, stk. 1, omhandlede udvalg.
   Artikel 5
   Adgang til programmet
   I henhold til de betingelser og bestemmelser for gennemførelsen, der er anført i bilaget, og under hensyntagen til definitionerne i artikel 2 er programmet henvendt til:

               a)

               videregående uddannelsesinstitutioner

               b)

               studerende på videregående uddannelser på alle niveauer, herunder ph.d.-studerende

               c)

               post-ph.d.-forskere

               d)

               akademikere

               e)

               personale inden for videregående uddannelser

               f)

               andre offentlige eller private organer, der er aktive inden for videregående uddannelse i overensstemmelse med den nationale lovgivning og praksis

               g)

               virksomheder

               h)

               forskningscentre.

         Artikel 6
   Kommissionens og medlemsstaternes opgaver
   1.   Kommissionen:

               a)

               sørger for effektiv og gennemsigtig gennemførelse af de fællesskabsaktioner, der er omfattet af programmet, jf. bilaget, og for så vidt angår aktion 2 i overensstemmelse med de retsakter, der er omhandlet i artikel 7, stk. 1, og i overensstemmelse med programmets målsætninger om akademisk ekspertise i udvælgelsen af personer, der er omfattet af programmet

               b)

               tager hensyn til det bilaterale samarbejde med tredjelande, som medlemsstaterne har indledt

               c)

               søger at opnå synergieffekter og udvikler eventuelt fælles aktioner med interne fællesskabsprogrammer og aktioner på området for videregående uddannelse og forskning

               d)

               tager ved fastsættelsen af engangsstipendiebeløbet hensyn til størrelsen af studieafgifter og de anslåede studieudgifter

               e)

               hører de relevante europæiske sammenslutninger og organisationer inden for videregående uddannelser om problemstillinger, der rejses under gennemførelsen af programmet, og underretter det i artikel 8, stk. 1, omhandlede udvalg om resultaterne af denne høring

               f)

               holder sine delegationer i tredjelandene informeret om alle oplysninger angående programmet, som kan være til nytte for offentligheden.

         2.   Medlemsstaterne:

               a)

               tager de nødvendige skridt til at sikre en effektiv afvikling af programmet på medlemsstatsplan, inddrager alle berørte parter inden for videregående uddannelse i overensstemmelse med national praksis og tilstræber at vedtage de foranstaltninger, der måtte være passende for at fjerne eventuelle retlige og administrative hindringer, der er særligt knyttet til udvekslingsprogrammer mellem europæiske lande og tredjelande. Medlemsstaterne bør sikre, at de studerende og uddannelsesinstitutionerne modtager præcise og klare oplysninger for således at lette deres deltagelse i programmet

               b)

               udpeger relevante strukturer, der skal samarbejde tæt med Kommissionen

               c)

               tilskynder til potentielle synergieffekter med andre fællesskabsprogrammer og eventuelle lignende initiativer, som medlemsstaterne har taget.

         3.   Kommissionen sikrer i samarbejde med medlemsstaterne:

               a)

               passende information om, offentlig omtale og opfølgning af de aktioner, der støttes gennem programmet

               b)

               formidling af resultaterne af de aktioner, der gennemføres inden for programmets rammer

               c)

               styrkelse af kommunikationsstrategien over for potentielt interesserede parter i europæiske lande og tilskyndelse til indgåelse af partnerskaber mellem universiteter og arbejdsmarkedets parter, og med ikke-statslige organisationer med henblik på udvikling af programmet.

         Artikel 7
   Gennemførelsesforanstaltninger
   1.   Samtlige de foranstaltninger, der er nødvendige for at gennemføre aktion 2, gennemføres i overensstemmelse med procedurerne i forordning (EF) nr. 1085/2006, forordning (EF) nr. 1638/2006, forordning (EF) nr. 1905/2006 og forordning (EF) nr. 1934/2006 samt i AVS-EF-partnerskabsaftalen og den interne AVS-EF-aftale. Kommissionen orienterer løbende det i artikel 8, stk. 1, omhandlede udvalg om de foranstaltninger, der er truffet.
   2.   Følgende foranstaltninger, der er nødvendige for gennemførelsen af programmet og af de øvrige aktioner, som er omfattet af denne afgørelse, vedtages efter forvaltningsproceduren i artikel 8, stk. 2, i overensstemmelse med de principper, overordnede retningslinjer og udvælgelseskriterier, der er fastlagt i bilaget:

               a)

               det årlige arbejdsprogram, herunder de prioriterede emner

               b)

               det årlige budget, fordelingen af midler på de forskellige aktioner i programmet og de vejledende tilskudsbeløb

               c)

               anvendelsen af de overordnede retningslinjer for gennemførelsen af programmet, herunder udvælgelseskriterierne som fastlagt i bilaget

               d)

               udvælgelsesprocedurer, herunder sammensætningen af og den interne forretningsorden for udvælgelseskomitéen

               e)

               ordninger for overvågning og evaluering af programmet og for resultatformidling og -overførsel.

         3.   Kommissionen træffer afgørelse om udvælgelsen. Den underretter inden for en frist på to hverdage Europa-Parlamentet og det i artikel 8, stk. 1, omhandlede udvalg herom.
   Artikel 8
   Udvalgsprocedure
   1.   Kommissionen bistås af et udvalg.
   2.   Når der henvises til dette stykke, anvendes artikel 4 og 7 i afgørelse 1999/468/EF, jf. bestemmelserne i dennes artikel 8.
   Perioden i artikel 4, stk. 3, i afgørelse 1999/468/EF, fastsættes til to måneder.
   Artikel 9
   Andre landes deltagelse i programmet på lige fod med medlemsstaterne
   Følgende lande kan deltage i programmet:

               a)

               de EFTA-lande, der er medlem af EØS, i overensstemmelse med de i EØS-aftalen fastlagte betingelser

               b)

               de kandidatlande, som er omfattet af en førtiltrædelsesstrategi, i overensstemmelse med de generelle principper og de almindelige vilkår og bestemmelser, der er fastsat i rammeaftalerne, som er indgået med disse lande om deres deltagelse i fællesskabsprogrammer

               c)

               landene på det vestlige Balkan, i overensstemmelse med de generelle principper og de almindelige vilkår og bestemmelser, der er fastsat i rammeaftalerne, som er indgået med disse lande om deres deltagelse i fællesskabsprogrammer

               d)

               Det Schweiziske Forbund, forudsat der indgås en bilateral aftale om dets deltagelse med dette land.

         Artikel 10
   Horisontale spørgsmål
   Under gennemførelsen af programmet sikres det på behørig måde, at programmet i fuldt omfang bidrager til at fremme Fællesskabets horisontale politikker, særlig ved at:

               a)

               forbedre Europas videnbaserede økonomi og samfund og bidrage til at skabe flere arbejdspladser i overensstemmelse med Lissabonstrategiens målsætninger, samt at styrke Den Europæiske Unions konkurrenceevne på verdensplan, en bæredygtig økonomisk vækst og større social samhørighed

               b)

               fremme kultur, viden og ekspertise til fordel for en fredelig og bæredygtig udvikling i et mangfoldigt Europa

               c)

               fremme kendskabet til betydningen af den kulturelle og sproglige mangfoldighed i Europa samt behovet for at bekæmpe racisme og fremmedhad samt fremme interkulturel uddannelse

               d)

               tilpasse studier og studierammer til studerende med særlige behov og især medvirke til at fremme sådanne studerendes integration i almindelig videregående uddannelse og fremme lige muligheder for alle

               e)

               fremme ligestillingen mellem mænd og kvinder ved at bidrage til bekæmpelse af alle former for forskelsbehandling på grund af køn, race eller etnisk oprindelse, religion eller tro, handicap, alder eller seksuel orientering

               f)

               fremme udviklingen i tredjelande.

         Artikel 11
   Sammenhæng og komplementaritet med andre politikker
   1.   Kommissionen sikrer i samarbejde med medlemsstaterne overordnet sammenhæng og komplementaritet med andre relevante fællesskabspolitikker, -instrumenter og -aktioner, herunder især programmet om livslang læring, det syvende rammeprogram for forskning, udviklingspolitikken, programmer for det eksterne samarbejde, AVS-associeringsaftalerne og Den Europæiske Fond for Integration af Tredjelandes Statsborgere.
   2.   Kommissionen holder løbende Europa-Parlamentet og det i artikel 8, stk. 1, omhandlede udvalg orienteret om fællesskabsinitiativer på relevante områder og sørger for effektive forbindelser og iværksætter eventuelt fælles aktioner mellem dette program og de programmer og aktioner, der gennemføres inden for videregående uddannelse som led i Fællesskabets samarbejde, herunder bilaterale aftaler, med tredjelande og kompetente internationale organisationer.
   Artikel 12
   Finansiering
   1.   Finansieringsrammen for gennemførelsen af aktionerne 1 og 3 og tilhørende tekniske støtteforanstaltninger, jf. artikel 4, stk. 4, fastsættes for perioden 2009-2013 til 493 690 000 EUR.
   2.   Finansieringsrammen for gennemførelsen af aktion 2 og tilhørende tekniske støtteforanstaltninger, jf. artikel 4, stk. 4, fastsættes for perioden i artikel 1, stk. 2, i overensstemmelse med de regler, procedurer og målsætninger, der er fastlagt i forordning (EF) nr. 1085/2006, forordning (EF) nr. 1638/2006, forordning (EF) nr. 1905/2006 og forordning (EF) nr. 1934/2006 samt i AVS-EF-partnerskabsaftalen og den interne AVS-EF-aftale.
   3.   De årlige bevillinger godkendes af budgetmyndigheden i overensstemmelse med den årlige budgetprocedure inden for den finansielle ramme.
   Artikel 13
   Overvågning og evaluering
   1.   Kommissionen overvåger løbende programmet i samarbejde med medlemsstaterne. Resultaterne af overvågningen og evalueringen af programmet og det foregående program udnyttes under programmets gennemførelse. Overvågningen omfatter en analyse af den geografiske fordeling af personer, der er omfattet af programmet, fordelt på aktion og på land, samt de i stk. 3 nævnte rapporter og meddelelser samt særlige aktiviteter.
   2.   Programmet evalueres løbende af Kommissionen under hensyntagen til målsætningerne i artikel 3, programmets virkninger som helhed og komplementariteten mellem aktionerne i dette program og dem, der gennemføres som led i andre relevante fællesskabspolitikker, -instrumenter og -aktioner.
   3.   Kommissionen forelægger Europa-Parlamentet, Rådet, Det Europæiske Økonomiske og Sociale Udvalg og Regionsudvalget:

               a)

               en foreløbig evalueringsrapport om de opnåede resultater og de kvalitative og kvantitative aspekter ved programmets gennemførelse senest den 31. marts i det andet år efter den effektive iværksættelse af nye kurser under programmet

               b)

               en meddelelse om programmets videreførelse senest den 30. januar 2012

               c)

               en efterfølgende evalueringsrapport senest den 31. december 2015.

         Artikel 14
   Overgangsbestemmelser
   1.   Aktioner, som iværksættes den 31. december 2008 eller forinden på grundlag af afgørelse nr. 2317/2003/EF, forvaltes i overensstemmelse med bestemmelserne i nævnte afgørelse, dog således, at udvalget nedsat ved den nævnte afgørelse erstattes med det udvalg, der er omhandlet i artikel 8, stk. 1, i denne afgørelse.
   2.   Aktioner, som iværksættes den 31. december 2008 eller forinden på grundlag af de procedurer, der er fastsat i de i artikel 7, stk. 1, omhandlede retsakter, forvaltes i henhold til bestemmelserne i de nævnte retsakter.
   Artikel 15
   Ikrafttræden
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Strasbourg, 16. december 2008

            På Europa-Parlamentets vegne

         H.-G. PÖTTERING

            Formand

            På Rådets vegne

         B. LE MAIRE

            Formand

      (1)  EUT C 204 af 9.8.2008, s. 85.

      (2)  Europa-Parlamentets udtalelse af 21.10.2008 (endnu ikke offentliggjort i EUT) og Rådets afgørelse af 16.12.2008.

      (3)  EUT L 345 af 31.12.2003, s. 1.

      (4)  EUT L 210 af 31.7.2006, s. 82.

      (5)  EUT L 310 af 9.11.2006, s. 1.

      (6)  EUT L 378 af 27.12.2006, s. 41.

      (7)  EUT L 405 af 30.12.2006, s. 41.

      (8)  EFT L 317 af 15.12.2000, s. 3.

      (9)  EUT L 247 af 9.9.2006, s. 32.

      (10)  EUT C 139 af 14.6.2006, s. 1.

      (11)  EUT L 97 af 9.4.2008, s. 1.

      (12)  EUT C 303 af 14.12.2007, s. 1.

      (13)  EFT L 248 af 16.9.2002, s. 1.

      (14)  EFT L 357 af 31.12.2002, s. 1.

      (15)  EUT C 139 af 14.6.2006, s. 1.

      (16)  EFT L 184 af 17.7.1999, s. 23.

      (17)  EUT L 327 af 24.11.2006, s. 45.

      BILAG
      FÆLLESSKABSAKTIONER (OVERORDNEDE RETNINGSLINJER OG UDVÆLGELSESKRITERIER), UDVÆLGELSESPROCEDURER OG FINANSIELLE BESTEMMELSER
      Alle aktioner under programmet gennemføres i overensstemmelse med de overordnede retningslinjer og udvælgelseskriterier som beskrevet i dette bilag.
      AKTION 1:   FÆLLES ERASMUS MUNDUS-PROGRAMMER
      A.   ERASMUS MUNDUS-MASTERPROGRAMMER
      1.   Fællesskabet udvælger masterprogrammer af ekstraordinær akademisk kvalitet, der i forbindelse med dette program betegnes »Erasmus Mundus-masterprogrammer«.
      2.   I forbindelse med dette program skal Erasmus Mundus-masterprogrammerne være i overensstemmelse med følgende overordnede retningslinjer og udvælgelseskriterier:

                  a)

                  de inddrager videregående uddannelsesinstitutioner fra mindst tre forskellige europæiske lande

                  b)

                  de kan inddrage videregående uddannelsesinstitutioner eller andre relevante partnere som f.eks. forskningscentre fra tredjelande

                  c)

                  de iværksætter et studieprogram, der omfatter en studieperiode på mindst to af de under litra a) nævnte deltagende videregående uddannelsesinstitutioner

                  d)

                  de giver i relevant omfang mulighed for praktikophold som led i studieprogrammet

                  e)

                  de har indbygget mekanismer for anerkendelse af studieperioder, der tilbringes på partnerinstitutioner; disse mekanismer baseres på eller er forenelige med det europæiske meritoverførsels- og meritakkumuleringssystem

                  f)

                  de fører til tildeling af fælles og/eller dobbelte eller flere grader anerkendt eller akkrediteret af medlemsstaterne fra de deltagende institutioner. Programmer, der fører til tildeling af fælles grader, fremmes

                  g)

                  de fastlægger strenge selvevalueringsprocedurer og indvilliger i at lade sig underkaste et peer review af eksterne eksperter (fra europæiske lande eller tredjelande) for at sikre, at masterprogrammerne fortsat har samme høje kvalitet

                  h)

                  de reserverer et minimum af studiepladser til og modtager studerende fra europæiske lande og tredjelande, som har modtaget finansiel støtte gennem programmet

                  i)

                  de opstiller klare fælles adgangsbetingelser under behørig hensyntagen til bl.a. køns- og ligestillingsspørgsmål og letter adgangen i overensstemmelse med principperne om lige muligheder og ikke-forskelsbehandling

                  j)

                  de kan frit beslutte at fastsætte studieafgifter i overensstemmelse med gældende national lovgivning og aftaler mellem de uddannelsesinstitutioner, der er nævnt i litra a) og b)

                  k)

                  de indvilliger i at overholde de regler, der finder anvendelse på udvælgelsesproceduren for støttemodtagere (studerende og akademikere)

                  l)

                  de etablerer passende ordninger, som skal lette adgangen for og modtagelsen af studerende fra europæiske lande og tredjelande (informationsfaciliteter, bolig, hjælp med visum osv.). Kommissionen informerer regelmæssigt sine delegationer i de deltagende tredjelande om alle de ajourførte bestemmelser vedrørende programmet

                  m)

                  de sørger for, at der anvendes mindst to af de europæiske sprog, der tales i de medlemsstater, hvor de videregående uddannelsesinstitutioner, som deltager i Erasmus Mundus-masterprogrammet, er beliggende, uden at dette dog berører undervisningssproget, og at det i fornødent omfang tilbydes, at de studerende kan følge forberedende sprogundervisning og modtage anden hjælp, navnlig i form af kurser, der tilbydes af de pågældende institutioner.

            3.   Erasmus Mundus-masterprogrammerne udvælges for en femårig periode, men er genstand for en årlig fornyelsesprocedure på grundlag af statusrapporter.
      4.   Erasmus Mundus-masterprogrammer, der er udvalgt under Erasmus Mundus-programmet 2004-2008, fortsætter inden for rammerne af aktion 1 indtil udløbet af den periode, de blev udvalgt for, men er genstand for en årlig fornyelsesprocedure på grundlag af statusrapporter.
      B.   PH.D.-STUDIEPROGRAM UNDER ERASMUS MUNDUS
      1.   Fællesskabet udvælger ph.d.-studieprogrammer af ekstraordinær akademisk kvalitet, der i forbindelse med dette program betegnes »ph.d.-studieprogrammer under Erasmus Mundus«.
      2.   I forbindelse med dette program skal ph.d.-studieprogrammerne under Erasmus Mundus være i overensstemmelse med følgende overordnede retningslinjer og udvælgelseskriterier:

                  a)

                  de inddrager videregående uddannelsesinstitutioner fra mindst tre forskellige europæiske lande og eventuelt andre relevante partnere for at sikre innovation og anvendelighed på arbejdsmarkedet

                  b)

                  de kan inddrage videregående uddannelsesinstitutioner eller andre relevante partnere som f.eks. forskningscentre fra tredjelande

                  c)

                  de iværksætter et ph.d.-studieprogram, der omfatter en studie- og forskningsperiode på mindst to af de i litra a) omhandlede deltagende videregående uddannelsesinstitutioner

                  d)

                  de tilskynder til praktikophold som led i ph.d.-studieprogrammet, samt til partnerskaber mellem akademiske og økonomiske aktører

                  e)

                  de har indbygget mekanismer for anerkendelse af studie- og forskningsperioder, der tilbringes på partnerinstitutioner

                  f)

                  de fører til tildeling af fælles og/eller dobbelte eller flere grader anerkendt eller akkrediteret af medlemsstaterne fra de deltagende institutioner. Programmer, der fører til tildeling af fælles grader, fremmes

                  g)

                  de fastlægger strenge selvevalueringsprocedurer og indvilliger i at lade sig underkaste et peer review af eksterne eksperter (fra europæiske lande eller tredjelande, men som arbejder i et EU-land) for at sikre, at ph.d.-studieprogrammerne fortsat har samme høje kvalitet

                  h)

                  de reserverer et minimum af studiepladser til og modtager ph.d.-studerende fra europæiske lande og tredjelande, som har modtaget finansiel støtte gennem programmet

                  i)

                  de opstiller gennemskuelige fælles adgangsbetingelser under behørig hensyntagen til bl.a. køns- og ligestillingsspørgsmål og letter adgangen i overensstemmelse med principperne om lige muligheder og ikke-forskelsbehandling

                  j)

                  de kan frit beslutte at fastsætte studieafgifter i overensstemmelse med gældende national lovgivning og aftaler mellem de uddannelsesinstitutioner, der er nævnt i litra a) og b)

                  k)

                  de indvilliger i at overholde de regler, der finder anvendelse på udvælgelsesproceduren for ph.d.-studerende

                  l)

                  de etablerer passende ordninger, som skal lette adgangen for og modtagelsen af ph.d.-studerende fra europæiske lande og tredjelande (informationsfaciliteter, bolig, hjælp med visum osv.)

                  m)

                  de kan, hvis det er muligt i henhold til national lovgivning, foreslå, at der som et alternativ til stipendier udfærdiges ansættelseskontrakter for ph.d.-studerende

                  n)

                  de sørger for, at der anvendes mindst to af de europæiske sprog, der tales i de medlemsstater, hvor de videregående uddannelsesinstitutioner, som deltager i ph.d.-studieprogrammerne under Erasmus Mundus, er beliggende, uden at dette dog berører undervisningssproget, og at det i fornødent omfang tilbydes, at de studerende kan følge forberedende sprogundervisning og modtage anden hjælp, navnlig i form af kurser, der tilbydes af de pågældende institutioner.

            3.   Ph.d.-studieprogrammerne under Erasmus Mundus udvælges for en femårig periode, men er genstand for en årlig fornyelsesprocedure på grundlag af statusrapporter. I den femårige periode kan der indgå et års forberedelser inden optagelsen af ph.d.-studerende
      C.   STIPENDIER
      1.   Fællesskabet kan yde stipendier til master- og ph.d.-studerende fra tredjelande og europæiske lande i hele studieperioden og kortfristede stipendier til akademikere fra tredjelande og europæiske lande. For at gøre programmet mere attraktivt for statsborgere fra tredjelande vil stipendier i hele studieperioden være større for master- og ph.d.-studerende fra tredjelande (kategori A-stipendier) end for europæiske master- og ph.d.-studerende (kategori B-stipendier).

                  a)

                  Fællesskabet kan yde kategori A-stipendier i hele studieperioden til master- og ph.d.-studerende fra tredjelande, hvis de gennem en udvælgelsesprøve har fået adgang til Erasmus Mundus-masterprogrammer eller ph.d.-studieprogrammer under Erasmus Mundus. Stipendierne skal bruges på et studium på de europæiske videregående uddannelsesinstitutioner, der deltager i et Erasmus Mundus-masterprogram eller et ph.d.-studieprogram under Erasmus Mundus. Kategori A-stipendier tildeles ikke studerende fra tredjelande, der har udøvet deres hovedaktivitet (studier, arbejde osv.) i mere end sammenlagt 12 måneder gennem de seneste fem år i et europæisk land.

                  b)

                  Fællesskabet kan yde kategori B-stipendier i hele studieperioden til europæiske master- og ph.d.-studerende, hvis de gennem en udvælgelsesprøve har fået adgang til Erasmus Mundus-masterprogrammer eller ph.d.-studieprogrammer under Erasmus Mundus. Stipendierne skal bruges på et studium på de videregående uddannelsesinstitutioner, der deltager i et Erasmus Mundus-masterprogram eller et ph.d.-studieprogram under Erasmus Mundus. Kategori B-stipendier kan kun tildeles studerende fra tredjelande, som ikke kan komme i betragtning til kategori A-stipendier.

                  c)

                  Fællesskabet kan yde kortfristede stipendier til akademikere fra tredjelande, som følger Erasmus Mundus-masterprogrammer med henblik på at udføre undervisnings- og forskningsopgaver og videnskabeligt arbejde på europæiske videregående uddannelsesinstitutioner, der deltager i Erasmus Mundus-masterprogrammer.

                  d)

                  Fællesskabet kan yde kortfristede stipendier til europæiske akademikere, som gæster tredjelandes videregående uddannelsesinstitutioner, der deltager i Erasmus Mundus-masterprogrammer, med henblik på at udføre undervisnings- og forskningsopgaver og videnskabeligt arbejde på tredjelandes videregående uddannelsesinstitutioner, der deltager i Erasmus Mundus-masterprogrammerne.

                  e)

                  Fællesskabet sikrer, at de videregående uddannelsesinstitutioner anvender gennemsigtige kriterier for tildeling af stipendier, hvor der bl.a. tages hensyn til overholdelsen af principperne om ligestilling og ikke-forskelsbehandling.

            2.   Der kan ydes stipendier til masterstuderende, ph.d.-studerende og akademikere fra europæiske lande og tredjelande, jf. definitionen i artikel 2.
      3.   Studerende, der har fået tildelt stipendier, informeres om deres første studiested så snart afgørelsen om at tildele dem et stipendium er truffet.
      4.   Personer, der har modtaget et stipendium til et Erasmus Mundus-masterprogram, kan også få et stipendium til et ph.d.-studieprogram under Erasmus Mundus.
      5.   Kommissionen tager skridt til at sikre, at ingen modtager finansiel støtte til samme formål gennem mere end et fællesskabsprogram. Særligt kan personer, der har modtaget et Erasmus Mundus-stipendium, ikke modtage Erasmus-støtte til det samme Erasmus Mundus-masterprogram eller ph.d.-studieprogram gennem programmet for livslang læring. Tilsvarende kan personer, der har modtaget støtte gennem særprogrammet »Mennesker« (Marie Curie-aktionerne) under det syvende rammeprogram for forskning, teknologisk udvikling og demonstration (1), ikke modtage Erasmus Mundus-støtte i samme studie- eller forskningsperiode.
      AKTION 2:   ERASMUS MUNDUS-PARTNERSKABER
      1.   Fællesskabet udvælger partnerskaber af høj akademisk kvalitet, der i forbindelse med dette program betegnes »Erasmus Mundus-partnerskaber«. De skal opfylde og være i overensstemmelse med de overordnede mål og de specifikke målsætninger i artikel 3, for så vidt som disse er i overensstemmelse med det retsgrundlag, finansieringen er baseret på.
      2.   I forbindelse med dette program og i overensstemmelse med det retsgrundlag, finansieringen er baseret på, sikrer Erasmus Mundus-partnerskaberne følgende:

                  a)

                  de inddrager mindst fem videregående uddannelsesinstitutioner fra mindst tre forskellige europæiske lande og en række videregående uddannelsesinstitutioner i tredjelande, der ikke deltager i programmet for livslang læring, og som vil blive nærmere specificeret i den årlige indkaldelse af forslag

                  b)

                  de iværksætter et partnerskab som grundlag for overførsel af knowhow

                  c)

                  de organiserer udveksling af studerende, som udvælges på grundlag af akademiske resultater, på alle niveauer inden for videregående uddannelse (fra studerende på første trin til forskere), akademikere og personale inden for de videregående uddannelser i mobilitetsperioder af varierende længde, hvilket også omfatter muligheden for praktikophold

                  d)

                  de har indbygget mekanismer for gensidig anerkendelse af studie- og forskningsperioder, der tilbringes på partnerinstitutioner; disse mekanismer baseres på eller er forenelige med det europæiske meritoverførsels- og meritakkumuleringssystem samt på lignende systemer i tredjelande

                  e)

                  de anvender mobilitetsinstrumenter, der er udviklet i forbindelse med Erasmus-programmet, f.eks. anerkendelse af tidligere studieperioder, uddannelsesaftaler og eksamensudskrifter

                  f)

                  de opstiller gennemskuelige kriterier for tildeling af mobilitetsstipendier under behørig hensyntagen til bl.a. køns- og ligestillingsspørgsmål samt sproglige kompetencer, som letter adgangen i overensstemmelse med principperne om ligestilling og ikke-forskelsbehandling

                  g)

                  de indvilliger i at overholde de regler, der finder anvendelse på udvælgelsesproceduren for stipendiemodtagere (studerende, akademikere og personale inden for de videregående uddannelser)

                  h)

                  de etablerer passende ordninger, som skal lette adgangen for og modtagelsen af studerende, akademikere og personale inden for de videregående uddannelser fra europæiske lande og tredjelande (informationsfaciliteter, bolig, hjælp med visum osv.)

                  i)

                  de sørger for, at der anvendes de sprog, der tales i de lande, hvor de videregående uddannelsesinstitutioner, som deltager i Erasmus Mundus-partnerskaberne, er beliggende, uden at dette dog berører undervisningssproget, og at det i fornødent omfang tilbydes, at stipendiemodtagerne kan følge forberedende sprogundervisning og modtage anden hjælp, navnlig i form af kurser, der tilbydes af de pågældende institutioner

                  j)

                  de iværksætter andre partnerskabsaktiviteter, f.eks. tildeling af dobbelte grader, fastsættelse af fælles pensum, overførsel af eksempler på bedste praksis osv.

                  k)

                  de tilskynder, ved foranstaltninger finansieret inden for rammerne af forordning (EF) nr. 1905/2006 eller AVS-EF-partnerskabsaftalen, tredjelandsstatsborgere til at vende tilbage til deres oprindelsesland ved udløbet af deres studie- eller forskningsperiode, således at de kan bidrage til den økonomiske udvikling og velstanden i det pågældende land.

            3.   Kommissionen fastlægger efter høring af de kompetente myndigheder i de pågældende tredjelande — via Kommissionens delegationer — de nationale og regionale prioriterede opgaver i henhold til behovene i de(t) tredjeland(e), der indgår i partnerskaberne.
      4.   Erasmus Mundus-partnerskaberne udvælges for en treårig periode, men er genstand for en årlig fornyelsesprocedure på grundlag af statusrapporter.
      5.   Der kan ydes stipendier til studerende og akademikere fra europæiske lande og tredjelande, jf. definitionen i artikel 2.
      6.   Ved tildeling af stipendier i forbindelse med aktion 2 støtter Kommissionen socioøkonomisk ugunstigt stillede grupper og befolkningsgrupper i en sårbar situation uden at krænke betingelserne vedrørende gennemskuelighed, jf. punkt 2, litra f).
      7.   Kommissionen tager skridt til at sikre, at ingen modtager finansiel støtte til samme formål gennem mere end et fællesskabsprogram. Særligt kan personer, der har modtaget et Erasmus Mundus-stipendium, ikke modtage Erasmus-støtte i den samme mobilitetsperiode gennem programmet for livslang læring. Tilsvarende kan personer, der har modtaget støtte gennem særprogrammet »Mennesker«, ikke modtage Erasmus Mundus-støtte i samme studie- eller forskningsperiode.
      8.   De partnerskaber, der blev udvalgt i forbindelse med det eksterne samarbejde under Erasmus Mundus (den tidligere betegnelse for aktion 2), fortsætter inden for rammerne af nævnte aktion indtil udløbet af den periode, de blev udvalgt for, men er genstand for en forenklet årlig fornyelsesprocedure på grundlag af statusrapporter.
      AKTION 3:   FREMME AF EUROPÆISKE VIDEREGÅENDE UDDANNELSER
      1.   Gennem aktion 3 kan Fællesskabet støtte aktiviteter, der sigter mod at højne europæiske videregående uddannelsers profil, forbedre deres synlighed og gøre dem mere attraktive og tilgængelige. Aktiviteterne skal bidrage til at opfylde programmets specifikke målsætninger og vedrøre den internationale dimension af alle aspekter af videregående uddannelse, f.eks. oplysningskampagner, adgangsbetingelser, kvalitetssikring, meritanerkendelse, anerkendelse af europæiske afgangsbeviser i udlandet og gensidig anerkendelse af afgangsbeviser mellem Europa og tredjelande, fastsættelse af pensum, mobilitet, kvaliteten af tjenesteydelser osv. En af aktiviteterne kan være udbredelse af information om programmet og resultaterne heraf.
      2.   Institutioner, der kan komme i betragtning, omfatter i overensstemmelse med artikel 5, litra f), offentlige eller private organer, der er aktive inden for videregående uddannelse. Aktiviteterne udføres som led i projekter, som organisationer fra mindst tre forskellige europæiske lande deltager i, og kan omfatte organisationer fra tredjelande.
      3.   Aktiviteterne kan være af forskellige typer (konferencer, seminarer, workshops, undersøgelser, analyser, pilotprojekter, priser, internationale netværker, udarbejdelse af materiale til offentliggørelse, udvikling af værktøjer inden for informations- og kommunikationsteknologi osv.) og kan finde sted hvor som helst i verden. Kommissionen sikrer den bedst mulige formidling af oplysninger om programmets aktiviteter og udvikling, navnlig via det flersprogede Erasmus Mundus-websted, som bør gøres mere synligt og lettere at få adgang til.
      4.   Det tilstræbes med aktiviteterne at skabe en forbindelse mellem videregående uddannelse og forskning og mellem videregående uddannelse og europæiske landes og tredjelandes private sektor samt i så vidt omfang som muligt at udnytte potentielle synergieffekter.
      5.   I samarbejde med de videregående uddannelsesinstitutioner, der deltager i programmet, fører de kompetente nationale myndigheder en integreret offentlig informationspolitik, hvormed målet skal være at sikre borgerne rettidige og fuldstændige oplysninger og at give klare oplysninger om de procedurer, der skal følges, idet især underrepræsenterede regioner bør prioriteres i denne forbindelse.
      6.   Fællesskabet kan i fornødent omfang støtte de strukturer, der udpeges i overensstemmelse med artikel 6, stk. 2, litra b), i deres bestræbelser på at fremme kendskabet til nærværende program og formidle resultaterne på nationalt plan og på verdensplan.
      7.   Fællesskabet støtter en sammenslutning af alle tidligere studerende (fra europæiske lande og tredjelande), som tager en afgangseksamen gennem Erasmus Mundus-masterprogrammerne og ph.d.-studieprogrammerne under Erasmus Mundus.
      TEKNISKE STØTTEFORANSTALTNINGER
      Den samlede finansieringsramme for programmet kan også dække udgifter, der afholdes til eksperter, et forvaltningsorgan, eksisterende kompetente organer i medlemsstaterne og om nødvendigt andre former for teknisk og administrativ bistand, som Kommissionen kan få brug for at benytte under gennemførelsen af programmet. Sådanne andre former for teknisk og administrativ bistand kan navnlig omfatte undersøgelser, møder, oplysningsaktiviteter, publikationer, overvågning, kontrol og revision, evaluering, udgifter til elektroniske netværker for informationsudveksling og andre udgifter, der er nødvendige for at gennemføre programmet og opfylde de specifikke målsætninger.
      UDVÆLGELSESPROCEDURER
      Udvælgelsesprocedurerne overholder følgende bestemmelser:

                  a)

                  Forslag vedrørende aktion 1 udvælges af Kommissionen, der bistås af en udvælgelseskomité, som ledes af en person valgt af dens midte og sammensættes af højtstående personer fra den akademiske verden, der er repræsentative for mangfoldigheden inden for videregående uddannelser i Den Europæiske Union. Udvælgelseskomitéen sikrer, at Erasmus Mundus-masterprogrammerne og ph.d.-studieprogrammerne under Erasmus Mundus ligger på højeste akademiske kvalitetsniveau, og tager i denne forbindelse hensyn til behovet for at sørge for en så ligelig geografisk repræsentation som muligt. Der tilstræbes en ligelig repræsentation af de forskellige studieområder i hele programmets løbetid. Kommissionen sørger for, at alle projekter, der kan komme i betragtning, vurderes på europæisk niveau af uafhængige akademiske eksperter, inden forslagene forelægges udvælgelseskomitéen. Hvert Erasmus Mundus-masterprogram og hvert ph.d.-studieprogram under Erasmus Mundus tildeles et bestemt antal stipendier, der ydes til de udvalgte personer af det organ (eller de organer), der forvalter masterprogrammerne og ph.d.-studieprogrammerne. Udvælgelsen af masterstuderende, ph.d.-studerende og akademikere foretages af institutioner, der deltager i Erasmus Mundus-masterprogrammerne og ph.d.-studieprogrammerne under Erasmus Mundus, på grundlag af akademiske resultater og i samråd med Kommissionen. Selv om aktion 1 primært henvender sig til studerende fra tredjelande, er den også åben for europæiske studerende. Under udvælgelsesprocedurerne for Erasmus Mundus-masterprogrammerne og ph.d.-studieprogrammerne under Erasmus Mundus høres de strukturer, der udpeges i overensstemmelse med artikel 6, stk. 2, litra b).

                  b)

                  Forslag vedrørende aktion 2 udvælges af Kommissionen i overensstemmelse med bestemmelserne i forordning (EF) nr. 1085/2006, forordning (EF) nr. 1638/2006, forordning (EF) nr. 1905/2006 og forordning (EF) nr. 1934/2006 samt AVS-EF-partnerskabsaftalen og den interne AVS-EF-aftale.
                  Med forbehold for de i første afsnit nævnte forordninger og aftaler sikrer Kommissionen desuden, at forslag vedrørende Erasmus Mundus-partnerskaber ligger på højeste akademiske kvalitetsniveau, og tager i denne forbindelse hensyn til behovet for at sørge for en så ligelig geografisk repræsentation som muligt. Udvælgelsen af studerende og akademikere foretages af de institutioner, der deltager i partnerskabet, på grundlag af akademiske resultater og i samråd med Kommissionen. Aktion 2 henvender sig primært til studerende fra tredjelande. For at sikre gensidige fordele bør mobiliteten dog også omfatte europæiske statsborgere.

                  c)

                  Forslag vedrørende aktion 3 udvælges af Kommissionen.

                  d)

                  Kommissionen underretter straks det i artikel 8, stk. 1, omhandlede udvalg om alle udvælgelsesafgørelser.

            FINANSIELLE BESTEMMELSER
      1.   Faste tilskudsbeløb, enhedsomkostninger og priser
      Faste tilskudsbeløb og/eller enhedsomkostninger, jf. artikel 181, stk. 1, i forordning (EF, Euratom) nr. 2342/2002, kan anvendes på alle de aktioner, der er omhandlet i artikel 4.
      Der kan anvendes faste tilskudsbeløb på højst 25 000 EUR pr. partner i en støtteaftale. De kan kombineres op til højst 100 000 EUR og/eller anvendes sammen med enhedsomkostninger.
      Kommissionen kan bestemme, at der uddeles priser i forbindelse med aktiviteter, der gennemføres som led i programmet.
      2.   Partnerskabsaftaler
      Hvis der ydes støtte til aktioner i dette program på grundlag af rammeaftaler om partnerskab i henhold til artikel 163 i forordning (EF, Euratom) nr. 2342/2002, kan sådanne partnerskaber udvælges og finansieres i en periode på fem år efter en forenklet fornyelsesprocedure.
      3.   Offentlige videregående uddannelsesinstitutioner eller -organisationer
      Alle videregående uddannelsesinstitutioner og –organisationer, der er anført af medlemsstaterne, og som i de sidste to år har modtaget over 50 % af deres årlige indtægter fra offentlige kilder, eller som kontrolleres af offentlige organer eller deres repræsentanter, behandles af Kommissionen som havende den nødvendige finansielle, faglige og administrative kapacitet samt den nødvendige finansielle stabilitet til at gennemføre projekter under dette program; det kræves ikke, at de fremlægger yderligere dokumentation som bevis herfor. Disse institutioner eller organisationer kan fritages fra revisionskrav i henhold til artikel 173, stk. 4, femte afsnit, i forordning (EF, Euratom) nr. 2342/2002.
      4.   Ansøgernes faglige kompetence og kvalifikationer
      Kommissionen kan i overensstemmelse med artikel 176, stk. 2, i forordning (EF, Euratom) nr. 2342/2002 bestemme, at nærmere angivne kategorier af støttemodtagere skal besidde de faglige kompetencer og kvalifikationer, som er nødvendige for at gennemføre den foreslåede aktion eller det foreslåede arbejdsprogram.
      5.   Forholdsregler mod svig
      Ifølge afgørelser truffet af Kommissionen i henhold til artikel 7 og de kontrakter og aftaler, der indgås som følge heraf, samt aftaler med deltagende tredjelande, skal Kommissionen (eller en af Kommissionen bemyndiget repræsentant), herunder Det Europæiske Kontor for Bekæmpelse af Svig (OLAF), foretage overvågning og finansiel kontrol, og Revisionsretten skal foretage revision, om nødvendigt i form af kontrolbesøg.
      Støttemodtagerne skal sikre sig, at eventuelle bilag, som partnere er i besiddelse af, stilles til rådighed for Kommissionen.
      Kommissionen kan enten ved sit eget personale eller ved ethvert andet kvalificeret eksternt organ, som Kommissionen vælger, få foretaget en revision af støttens anvendelse. Sådanne revisioner kan gennemføres i hele aftalens løbetid og i en periode på fem år efter projektets afslutning. I begrundede tilfælde kan resultaterne af revisionen medføre, at Kommissionen træffer beslutning om tilbagebetaling.
      Kommissionens personale og eksternt personale, som er bemyndiget af Kommissionen, skal have passende adgang til modtagerens kontorer og til alle oplysninger, herunder oplysninger i elektronisk format, som er nødvendige for at gennemføre sådanne revisioner.
      Revisionsretten og OLAF skal have samme rettigheder, navnlig vedrørende adgang, som Kommissionen.
      I overensstemmelse med Rådets forordning (EF, Euratom) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder (2) kan Kommissionen desuden gennemføre kontrolbesøg på stedet og tilsyn i forbindelse med dette program.
      For så vidt angår fællesskabsaktioner, som finansieres i henhold til denne afgørelse, skal som uregelmæssighed i henhold til artikel 1, stk. 2, i Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser (3) betragtes enhver overtrædelse af en fællesskabsbestemmelse eller forsømmelse af en kontraktlig forpligtelse, som kan tilskrives en økonomisk beslutningstagers handling eller undladelse, der skader eller vil kunne skade Den Europæiske Unions almindelige budget eller bevillinger, der forvaltes af den, ved afholdelse af en uretmæssig udgift.

         (1)  EUT L 54 af 22.2.2007, s. 91.

         (2)  EFT L 292 af 15.11.1996, s. 2.

         (3)  EFT L 312 af 23.12.1995, s. 1.


title: 2008/42/EF,Euratom: Rådets afgørelse af 10. december 2007 om beskikkelse af et italiensk medlem af Det Europæiske Økonomiske og Sociale Udvalg

text:
               15.1.2008

               DA

               Den Europæiske Unions Tidende

               L 11/5

      RÅDETS AFGØRELSE

   af 10. december 2007
   om beskikkelse af et italiensk medlem af Det Europæiske Økonomiske og Sociale Udvalg
   (2008/42/EF, Euratom)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 259,
   under henvisning til traktaten om oprettelse af Det Europæiske Atomenergifællesskab, særlig artikel 167,
   under henvisning til Rådets afgørelse 2006/524/EF, Euratom af 11. juli 2006 om beskikkelse af de tjekkiske, tyske, estiske, spanske, franske, italienske, lettiske, litauiske, luxembourgske, ungarske, maltesiske, østrigske, slovenske og slovakiske medlemmer af Det Europæiske Økonomiske og Sociale Udvalg (1),
   under henvisning til forslag fra Italiens regering,
   efter udtalelse fra Kommissionen, og
   ud fra følgende betragtning:
   En plads som italiensk medlem af udvalget er blevet ledig efter Paolo BEDONIs fratræden —
   TRUFFET FØLGENDE AFGØRELSE:
   Artikel 1
   Maurizio REALE beskikkes som medlem af Det Europæiske Økonomiske og Sociale Udvalg som efterfølger for Paolo BEDONI for den resterende del af dennes mandatperiode, dvs. indtil den 20. september 2010.
   Artikel 2
   Denne afgørelse har virkning fra dagen for vedtagelsen.

      Udfærdiget i Bruxelles, den 10. december 2007.

            På Rådets vegne

         L. AMADO

            Formand

      (1)  EUT L 207 af 28.7.2006, s. 30.


title: Europa-Parlamentets afgørelse (EU) 2016/1470 af 28. april 2016 om decharge for gennemførelsen af Den Europæiske Unions almindelige budget for regnskabsåret 2014, Sektion IV — Domstolen

text:
               14.9.2016

               DA

               Den Europæiske Unions Tidende

               L 246/134

         EUROPA-PARLAMENTETS AFGØRELSE (EU) 2016/1470
   af 28. april 2016
   om decharge for gennemførelsen af Den Europæiske Unions almindelige budget for regnskabsåret 2014, Sektion IV — Domstolen
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2014 (1),

               —

               der henviser til Den Europæiske Unions konsoliderede årsregnskab for regnskabsåret 2014 (COM(2015) 377 – C8-0202/2015) (2),

               —

               der henviser til Revisionsrettens årsberetning om gennemførelsen af budgettet for regnskabsåret 2014, med institutionernes svar (3),

               —

               der henviser til Revisionsrettens erklæring (4) for regnskabsåret 2014 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til artikel 314, stk. 10, og artikel 317, 318 og 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (5), særlig artikel 55, 99, 164, 165 og 166,

               —

               der henviser til forretningsordenens artikel 94 og bilag V,

               —

               der henviser til betænkning fra Budgetkontroludvalget (A8-0123/2016),

               1.

               meddeler Domstolens justitssekretær decharge for gennemførelsen af Domstolens budget for regnskabsåret 2014;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til Domstolen, Det Europæiske Råd, Rådet, Kommissionen, Den Europæiske Ombudsmand, Den Europæiske Tilsynsførende for Databeskyttelse og Tjenesten for EU's Optræden Udadtil og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT L 51 af 20.2.2014.

      (2)  EUT C 377 af 13.11.2015, s. 1.

      (3)  EUT C 373 af 10.11.2015, s. 1.

      (4)  EUT C 377 af 13.11.2015, s. 146.

      (5)  EUT L 298 af 26.10.2012, s. 1.